《凌波辞赋水仙花》
宋代·彭九万

岁芳兮婉冉悲，江空兮兰枻归。
人婵媛兮胡来迟，憺风魂兮佩人思。
素衣兮俨黄里，玉襦兮蒙翠被。
明波渟渟兮渺愁予，含香怀春兮中心苦。
昔遗褋兮今契阔，佇佳期兮窅修绝。
幻尘缘兮謇中忧，时既晏兮不可留。
汎云軿兮水裔，糺予瑟兮难理。
人奚归兮路苍茫，湘有皋兮春绿起。

作者简介：宋元间建宁崇安人，字子远，号好古。善词赋，有文名。世祖至元中，黄华起兵时，遇害。